**Nordnorsk Kunstmuseum** er et kunstmuseum i Tromsø, etablert 1. november 1985 som en stiftelse med mål om å *skape interesse for, øke kjennskapen til og kunnskapen om billedkunst og kunsthåndverk* i Nord-Norge.

Utstillinger
------------

Nordnorsk Kunstmuseum viser utstillinger med både historisk og samtidig kunst og kunsthåndverk, basert på museets egen kunstsamling, utstillingsspesifikke innlån, langsiktige deposita og donasjoner. Langsiktige deposita omfatter verk fra Nasjonalmuseet, KODE, SpareBank 1 Nord-Norges kunststiftelse, Sparebankstiftelsen DNB NOR, Tromsø Kunstforening, UiT - Norges Arktiske Universitet, Tromsø Museum og flere private samlinger.

Samlingen
---------

Kunstsamlingen til Nordnorsk Kunstmuseum omfatter, per desember 2020, 2.175 verk og hele samlingen er publisert hos Digitalt Museum.

Blant de mest sentrale kunstnere i museets samling er François-Auguste Biard, Peder Balke, Knud Baade, Adelsteen Normann, Gerhard Munthe, Betzy Akersloot-Berg, Christian Krohg, Frida Hansen, Thorolf Holmboe, Sara Fabricius, Axel Revold, Thorvald Hellesen, Per Krohg, Einar Berger, Rolf Nesch, John Savio, Anna-Eva Bergman, Grete Prytz Kittelsen, Inger Sitter, Håkon Bleken, Iver Jåks, Joan Jonas, David Hockney, Jan Groth, Aage Gaup, Rose-Marie Huuva, Bjarne Holst, Inger Johanne Grytting, Britta Marakatt-Labba, Anne Katrine Dolven, Aslaug Juliussen, Inger Blix Kvammen, Olav Christopher Jenssen, Alf Salo, Knut Fjørtoft, Ole Jørgen Ness, Børre Sæthre, Vidar Koksvik, Marit Følstad, Sverre Malling, Thomas Falstad, Bjørn Båsen, Ingeborg Annie Lindahl og Rina Charlott Lindgren.

Donasjoner
----------

Av museets samling er omtrent halvparten av verkene tilkommet gjennom kjøp, mens resten er gitt til museet som donasjoner fra samlere, kunstnere og institusjoner.

Av større donasjoner fra private samlere til Nordnorsk Kunstmuseum kan nevnes 12 verk av Adelsteen Normann fra Nils og Egil Pastor (2009-10), 15+1 verk av Bjarne Holst fra Egon Brückener (2015+2018), verk av François-Auguste Biard, Christian Due, Joachim Frich og Adelsteen Normann fra Asbjørn Lunde (2011, 2005, 2010, 2008), 2+33 verk av Einar Berger fra familien Berger (1987+1998) og 314 verk donert testamentarisk av Viggo Hagstrøm (2015).

Av sentrale donasjoner fra kunstnere kan nevnes Johanne Marie Hansen-Krone, John Anton Risan, Olav Christopher Jenssen, Jan Groth, Inger Johanne Grytting, Marit Følstad, Ole Jørgen Ness, A K Dolven, Ivan Galuzin og Oleg Samoilov, Aslaug Juliussen, Kjell Varvin, Rose-Marie Huuva og Ingeborg Annie Lindahl.

Priser
------

30. mars 2017 ble Nordnorsk Kunstmuseum kåret til *Årets museum 2017* av Norges Museumsforbund. Museumsperformancen *Sámi Dáiddamusea,* i samarbeid med RiddoDuouttarMuseat vant Kunstkritikerprisen 2018, Tromsø kommunes kulturpris 2017 og Norsk Publikumsutviklings pris for *Neste praksis* 2017. Museet har tidligere vunnet Kunstkritikerprisen i 2014 for utstillingen *Peder Balke Visjon og revolusjon*.

Institusjonshistorie
--------------------

I 1979 ble behovet for et nordnorsk kunstmuseum utredet av Norsk kulturråd. Nordnorsk Kulturråd, Universitetet i Tromsø, Riksgalleriet og Nasjonalgalleriet stod bak initiativet. Museets leder ved åpningen 17. mars 1988 var Frode Haverkamp, og siden har Anne Aaserud, Knut Ljøgodt  og Jérémie Michael McGowan  hatt stillingen. Fra og med august 2022 ledes museet av direktør Katya García-Antón.

Nordnorsk Kunstmuseum fikk i 1995 status som knutepunkt-institusjon. "*Knutepunkt-institusjonene skal, i henhold til intensjonene, være bærere av et nasjonalt kulturansvar og samtidig ha en regional og lokal tilknytning. Den største utfordringen for disse institusjonene var, og er, foruten å ivareta egen utvikling, produksjon og formidling, å utvikle ideer, tilbud og kompetanse som kommer hele regionen til gode. Knutepunktinstitusjonen skal også bidra til å styrke det faglige miljøet i landsdelen*." skriver daværende direktør Anne Aaserud. Alle billedkunstinstitusjoner ble med St.meld. nr. 10 (2007-2008) definert ut av knutepunktordning og samlet under *Det nasjonale museumsnettverket*.

3. april 2002 flyttet museet fra Tromsø Kunstforenings lokaler i Musègata, til sine nåværende lokaler Sjøgata 1 ved Prostneset. Bygningen stod ferdig i 1915 og ble tegnet av arkitekt Søren Wiese Opsahl til å huse post- og telegrafkontor. Fra 1967 ble bygget tatt i bruk som politistasjon. Museet ligger i Tromsøs eldste gateløp med fasaden mot Roald Amundsens plass.

7. februar 2015 åpnet Nordnorsk Kunstmuseum filialen *Kunsthall Svalbard* i Longyearbyen*,* et dedikert utstillingsrom for visuell kunst som også skal drive omvisninger, formidling, verksteder og workshops. Kunsthallen ble offisielt åpnet av dronning Sonja, og den første utstillingen var *Glacier* av Joan Jonas.

Eksempler fra samlingen som har falt i det fri
----------------------------------------------

* Peder Balkes Fra Nordkapp (1860-tallet)Peder Balkes *Fra Nordkapp* (1860-tallet)
* Peder Balkes Strandparti (1860-tallet)Peder Balkes *Strandparti* (1860-tallet)
* Peder Balkes Landskap fra Finnmark med same og reinsdyr (1850)Peder Balkes *Landskap fra Finnmark med same og reinsdyr* (1850)
* François-Auguste Biards Læstadius preker for samene (1840)François-Auguste Biards *Læstadius preker for samene* (1840)
* François-Auguste Biards Sameleir (1840)François-Auguste Biards *Sameleir* (1840)
* Knud Baades Storm ved den norske kyst (1846)Knud Baades *Storm ved den norske kyst* (1846)
* Betzy Akersloot-Bergs Kystparti i Nord-NorgeBetzy Akersloot-Bergs *Kystparti i Nord-Norge*
* Thorolf Holmboes Vase med motiv av fisk og maneter (1900)Thorolf Holmboes *Vase med motiv av fisk og maneter* (1900)
* John Savios Øen Lillemolla i bakgrunden; SvolværJohn Savios *Øen Lillemolla i bakgrunden; Svolvær*
* John Savio SelvportrettJohn Savio *Selvportrett*
* Frida Hansens Blå roser (1898)Frida Hansens *Blå roser* (1898)
* Thorvald Hellesens Komposisjon (1926)Thorvald Hellesens *Komposisjon* (1926)
* Christian Krohgs Trise i arbeid (Trissa) (1901)Christian Krohgs *Trise i arbeid (Trissa)* (1901)
* Gerhard Munthes Beilerne (Nordlysdøtrene) (1892)Gerhard Munthes *Beilerne (Nordlysdøtrene)* (1892)
* Adelsteen Normanns Kystlandskap og fjellAdelsteen Normanns *Kystlandskap og fjell*

Referanser
----------

1. ↑   www.nnkm.no, besøkt 14. desember 2020[Hentet fra Wikidata]
2. ↑   www.nnkm.no, besøkt 18. mai 2019[Hentet fra Wikidata]
3. 1 2 3   snl.no[Hentet fra Wikidata]
4. ↑   www.nnkm.no[Hentet fra Wikidata]
5. ↑  «Nøkkelopplysninger fra Enhetsregisteret - Brønnøysundregistrene». *w2.brreg.no*. Besøkt 6. mai 2019.
6. ↑  «Utstillinger | Nordnorsk Kunstmuseum». *www.nnkm.no*. Besøkt 14. desember 2020.
7. 1 2 3 4 5  Ljøgodt, Knut,. *Skatter : utvalgte verker fra samlingen Nordnorsk Kunstmuseum = Treasures : selected works from the collection Northern Norway Art Museum*. Tromsø. ISBN 978-82-93281-17-7. OCLC 965461721. CS1-vedlikehold: Flere navn: forfatterliste (link)
8. ↑  «Nordnorsk Kunstmuseum hos digitaltmuseum.no». Besøkt 14.12.2020.
9. ↑  Bjerke, Øivind Storm (1953-). (1999). *Einar Berger : 1890-1961 : [Utstillingen 9. januar - 7. mars 1999]*. Tromsø: Nordnorsk kunstmuseum. ISBN 82-91834-05-9. OCLC 496289859.
10. ↑  Nordnorsk kunstmuseum,. *Kunstsamleren : høydepunkter fra Viggo Hagstrøms donasjon.* Tromsø [Norway]. ISBN 978-82-93281-09-2. OCLC 936090344.
11. ↑  «Den ivrige kunstner». *www.aftenposten.no*. Besøkt 14. desember 2020.
12. 1 2 3  «Ny kunst i verdensklasse | Nordnorsk Kunstmuseum». *www.nnkm.no*. Arkivert fra originalen 24. januar 2021. Besøkt 14. desember 2020.
13. 1 2 3 4 5  «Styrets beretning for 2015 | Nordnorsk Kunstmuseum». *www.nnkm.no*. Besøkt 14. desember 2020.
14. ↑  «Nordnorsk Kunstmuseum er Årets museum 2017 – Norges museumsforbund». *museumsforbundet.no*. Besøkt 18. mai 2017.
15. ↑  «Kunstkritikerprisen til RiddoDuottarMuseat og Nordnorsk Kunstmuseum». *Kritikerlaget*. Besøkt 30. desember 2018.
16. ↑  «Arkivert kopi» (PDF). *www.tromso.kommune.no*. Arkivert fra originalen (PDF) 16. april 2019. Besøkt 30. desember 2018.
17. ↑  «Nordnorsk Kunstmuseum | Neste praksis | Norsk publikumsutvikling». *norskpublikumsutvikling.no* **(engelsk)**. Arkivert fra originalen 30. desember 2018. Besøkt 30. desember 2018.
18. ↑  «Kunstkritikerprisen 2014 til Nordnorsk Kunstmuseum». *Kritikerlaget*. Besøkt 18. mai 2020.
19. ↑  «Nordnorsk Kunstmuseum». *Store norske leksikon* **(norsk)**. 29. august 2018. Besøkt 16. desember 2018.
20. ↑  «Ny direktør ved Nordnorsk Kunstmuseum | Nordnorsk Kunstmuseum». *nnkm.no*. Arkivert fra originalen 6. juni 2021. Besøkt 26. oktober 2016.
21. ↑  «Styret bytter ut ledelsen: Løser direktøren fra sin stilling». *www.nordlys.no* **(norsk)**. 30. mars 2020. Besøkt 18. mai 2020.
22. ↑  Verstad, Anders Boine (30. april 2021). «Katya García-Antón ansatt som ny direktør ved Nordnorsk Kunstmuseum». *NRK*. Besøkt 8. august 2022.
23. ↑  «Statsbygg». *web.archive.org*. 30. mai 2007. Archived from the original on 30. mai 2007. Besøkt 14. desember 2020. CS1-vedlikehold: Uheldig URL (link)
24. ↑  kirkedepartementet, Kultur-og (21. desember 2007). «St.meld. nr. 10 (2007-2008)». *Regjeringa.no* **(norsk nynorsk)**. Besøkt 8. august 2022.
25. ↑  Kulturdepartementet (4. mai 2012). «Meld. St. 23 (2011–2012)». *Regjeringen.no* **(norsk)**. Besøkt 8. august 2022.
26. ↑  «Et innblikk i Kunsthall Svalbard | Nordnorsk Kunstmuseum». *nnkm.no*. Arkivert fra originalen 26. oktober 2016. Besøkt 26. oktober 2016.

Eksterne lenker
---------------

* Offisielt nettsted Rediger på Wikidata

* (en) Nordnorsk Kunstmuseum – kategori av bilder, video eller lyd på Commons Rediger på Wikidata
* «Nordnorsk Kunstmuseum». DigitaltMuseum. Besøkt 17. desember 2020.
* Arkitekturguide om lokalitetene
* historikk
* statsrådens hilsen

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI **·** BNF **·** BNF (data) **·** SUDOC
 |

Portal: Tromsø